**Conflictes d'interès[[1]](#footnote-1)**

**Per a membres de tribunals de tesi i avaluadors i avaluadores externs**

Són **causes d'abstenció o recusació** de les persones expertes encarregades de l'avaluació externa i de la formació d'un tribunal de tesi:

* Tenir conflicte d'interès amb la recerca duta a terme pel doctorand o doctoranda o amb el desenvolupament de la tesi doctoral.
* Tenir parentiu de consanguinitat dins del quart grau[[2]](#footnote-2) amb la doctoranda o el doctorand.
* Tenir amistat íntima o enemistat manifesta amb la doctoranda o el doctorand o la direcció de tesi.
* Ser coautor o coautora, amb la doctorand o la doctoranda i la direcció de tesi, de publicacions relacionades amb la tesi doctoral (tant si es tracta d'una tesi per compendi de publicacions com si no).
* Altres circumstàncies i criteris que les comissions acadèmiques de cada programa considerin adients.

A l'hora d'encarregar l'avaluació externa o formar part d'un tribunal de tesi **es tindran en compte les següents situacions per tal de prioritzar** les persones expertes que:

* No hagin treballat en publicacions conjuntes o projectes de recerca amb el/la doctorand/a durant el període de realització de la tesi.
* No hagin estat directors o directores de tesi de les direccions de tesi del doctorand o doctoranda.
* No hagin tingut relació contractual ni hagin compartit fons de projectes de recerca amb el/la doctorand/a o la direcció durant el període de realització de la tesi.
* No hagin tingut una relació personal[[3]](#footnote-3) o laboral amb el/la doctorand/a o la direcció de tesi.
* Altres circumstàncies i criteris que les comissions acadèmiques de cada programa considerin adients.

*Emplenar per part dels* ***avaluadors o avaluadores experts i les persones membres del tribunal de tesi****:*

*Si us plau, confirma que compleixes aquestes condicions:*

*☐ No tinc conflicte d'interès amb la recerca duta a terme pel doctorand o doctoranda o amb el desenvolupament de la tesi doctoral.*

*☐ No tinc parentiu de consanguinitat dins del quart grau amb la doctoranda o el doctorand*.

*☐ No tinc amistat íntima o enemistat manifesta amb el doctorand ni la doctoranda ni la direcció de tesi.*

*☐ No soc coautor o coautora, amb* el/la doctorand/a*, de publicacions relacionades amb la tesi doctoral (tant si es tracta d'una tesi per compendi de publicacions com si no).*

*Si us plau, indica si et trobes en alguna d’aquestes situacions:*

*☐ He treballat en publicacions conjuntes o projectes de recerca amb* el/la doctorand/a *durant el període de realització de la tesi.*

*☐ He estat director o directora de tesi de les direccions de tesi del doctorand o doctoranda.*

*☐ He tingut relació contractual o he compartit fons de projectes de recerca amb* el/la doctorand/a *o la direcció, durant el període de realització de la tesi.*

*☐ En els darrers sis anys, he tingut una relació personal o laboral amb* el/la doctorand/a *o la direcció de tesi.*

*Declaro que la informació inclosa en aquest document és certa, que no he participat en el desenvolupament d'aquesta tesi doctoral i que no hi ha cap conflicte d'interessos en la meva participació com a avaluador o avaluadora externa o membre del tribunal; per tant, accepto dur a terme aquesta funció.*

*Signatura:*

1. S'entén per “conflicte d'interès” la definició del [Codi de conducta de la Universitat Oberta de Catalunya](https://www.uoc.edu/portal/_resources/ES/documents/seu-electronica/Codi_de_conducta-ES.pdf), apartat 5.6. [↑](#footnote-ref-1)
2. Inclou fins al 4rt grau de consanguinitat, ja sigui per línia directa o colateral, o afinitat. [↑](#footnote-ref-2)
3. Qualsevol persona que tingui alguna de les condicions següents: cònjuge o persona amb una relació d'afectivitat anàloga; ascendent, descendent o germà/germana; ascendent, descendent o germà/germana del cònjuge o persona amb relació d'afectivitat anàloga. [↑](#footnote-ref-3)